BIRŽŲ RAJONO SAVIVALDYBĖS TARYBA
SPRENDIMAS
DĖL MAITINIMO, MEDIKAMENTŲ, PATALYNĖS IR APRANGOS NORMATYVŲ 2014 METAMS LEGAILIŲ GLOBOS NAMUOSE PATVIRTINIMO
2014 m. sausio 30 d.	Nr. T–4
Biržai

Vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo (Žin., 1995, Nr.104-2322; 2010, Nr.15-699) 4 straipsnio 3 dalies 7 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr.978 (Žin., 2006, Nr. Nr.110-4163; 2007, Nr. 80-3247; 2012, Nr. 35-1713), 28 punktu, Biržų rajono savivaldybės taryba n u s p r e n d ž i a:

1. Patvirtinti Biržų rajono Legailių globos namuose finansinius normatyvus 2014 metams:

1.1. vienos paros maitinimo išlaidų normatyvą vienam asmeniui – 11,50 Lt;

1.2. vienos paros išlaidų medikamentams normatyvą vienam asmeniui – 2,90 Lt;

1.3. vienos paros išlaidų medikamentams normatyvą vienam asmeniui su sunkia negalia – 3,50 Lt;

1.4. vieno mėnesio patalynės ir aprangos normatyvą vienam asmeniui – 60,00 Lt.

2. Pripažinti netekusiu galios Savivaldybės tarybos 2012 m. gruodžio 27 d. sprendimo Nr. T-315 „Dėl maitinimo, medikamentų, patalynės ir aprangos normatyvų Legailių globos namuose patvirtinimo“ 1 punktą.

Savivaldybės merė	Irutė Varzienė